CELEX: 62011CA0055
Language: el
Date: 2012-07-12 00:00:00
Title: Συνεκδικασθείσες υποθέσεις C-55/11, C-57/11 και C-58/11: Απόφαση του Δικαστηρίου (τέταρτο τμήμα) της 12ης Ιουλίου 2012 [αιτήσεις του Tribunal Supremo (Ισπανία) για την έκδοση προδικαστικής αποφάσεως] — Vodafone España, SA κατά Ayuntamiento de Santa Amalia (C-55/11), Ayuntamiento de Tudela (C-57/11), και France Telecom España SA κατά Ayuntamiento de Torremayor (C-58/11), (Οδηγία 2002/20/ΕΚ — Δίκτυα και υπηρεσίες ηλεκτρονικών επικοινωνιών — Αδειοδότηση — Άρθρο 13 — Τέλη για δικαιώματα χρήσεως και δικαιώματα εγκαταστάσεως διευκολύνσεων)

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/8
            
         Απόφαση του Δικαστηρίου (τέταρτο τμήμα) της 12ης Ιουλίου 2012 [αιτήσεις του Tribunal Supremo (Ισπανία) για την έκδοση προδικαστικής αποφάσεως] — Vodafone España, SA κατά Ayuntamiento de Santa Amalia (C-55/11), Ayuntamiento de Tudela (C-57/11), και France Telecom España SA κατά Ayuntamiento de Torremayor (C-58/11),
   (Συνεκδικασθείσες υποθέσεις C-55/11, C-57/11 και C-58/11) (1)
   
   (Οδηγία 2002/20/ΕΚ - Δίκτυα και υπηρεσίες ηλεκτρονικών επικοινωνιών - Αδειοδότηση - Άρθρο 13 - Τέλη για δικαιώματα χρήσεως και δικαιώματα εγκαταστάσεως διευκολύνσεων)
   2012/C 287/13
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   Vodafone España, SA (C-55/11 και C-57/11), France Telecom España SA (C-58/11)
   
      κατά
   
   Ayuntamiento de Santa Amalia (C-55/11), Ayuntamiento de Tudela (C-57/11), Ayuntamiento de Torremayor (C-58/11)
   
      Αντικείμενο
   
   Αίτηση εκδόσεως προδικαστικής αποφάσεως — Tribunal Supremo — Ερμηνεία του άρθρου 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ L 108, σ. 21) — Τέλη για τα δικαιώματα χρήσεως και τα δικαιώματα εγκαταστάσεως εξοπλισμού — Δημοτικοί κοινόχρηστοι χώροι
   
      Διατακτικό
   
   
               1)
            
            
               Το άρθρο 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), έχει την έννοια ότι απαγορεύει την εφαρμογή τελών για δικαιώματα εγκαταστάσεως διευκολύνσεων υπεράνω ή υποκάτω δημοσίου ή ιδιωτικού ακινήτου στις επιχειρήσεις οι οποίες, χωρίς να είναι ιδιοκτήτριες των ως άνω διευκολύνσεων, τις χρησιμοποιούν για την παροχή υπηρεσιών κινητής τηλεφωνίας.
            
         
               2)
            
            
               Το άρθρο 13 της οδηγίας 2002/20 έχει άμεσο αποτέλεσμα, με συνέπεια να παρέχει στους ιδιώτες το δικαίωμα για άμεση επίκλησή του, ενώπιον των εθνικών δικαστηρίων, κατά της εφαρμογής αποφάσεως δημόσιας αρχής η οποία δεν συμβιβάζεται με το άρθρο αυτό.
            
         
      (1)  ΕΕ C 139 της 7.5.2011.